पुलिस सप्ताह के दौरान लोगों को जागरूक करने को लेकर एसएसपी बाबू राम ने शनिवार को झंडा दिखाकर अपने कार्यालय परिसर से जागरूकता वाहन को रवाना किया। वाहन पर जागरूकता संबंधित कई संदेश लिखे गए हैं। एसएसपी ने कहा कि इसके माध्यम से वे लोगों तक सूचना पहुंचाना चाहते हैं कि अगर उनकी नजर किसी संदिग्ध व्यक्ति पर पड़े तो वे इसकी सूचना अविलम्ब पुलिस को दें। इसके अलावा छेड़खानी करने वाले, शराब तस्कर व आपराधिक गतिविधियों पर लगाम लगाने को लेकर अहम सूचनाएं वे पुलिस को दें। सूचना देने वालों का नाम गुप्त रखा जाएगा। उन्होंने कहा कि लोगों की मदद के लिए पुलिस हेल्प लाइन 100 व 06272-251105 हमेशा खुली रहती है।
अगली स्टोरी